
UZNESENIE VLÁDY SLOVENSKEJ REPUBLIKY

č. 13
z 11. januára 2017
k Strategickému plánu rozvoja dopravy SR do roku 2030
	Číslo materiálu:
	42366/2016

	Predkladateľ:
	minister dopravy, výstavby a regionálneho rozvoja 


Vláda
A. schvaľuje

A.1. Strategický plán rozvoja dopravy SR do roku 2030;

B. ukladá

ministrovi dopravy a výstavby 

B.1. uplatňovať pri návrhu rozpočtu verejnej správy na príslušné kalendárne roky zabezpečenie finančných prostriedkov v štátnom rozpočte na rozvoj a údržbu dopravnej infraštruktúry a rozvoj verejnej osobnej a nemotorovej dopravy v súlade s opatreniami Strategického plánu rozvoja dopravy SR do roku 2030

každoročne do 15. augusta

B.2. vykonať a predložiť na rokovanie vlády priebežné hodnotenie implementácie Strategického plánu rozvoja dopravy SR do roku 2030

do 31. decembra 2020

C. poveruje

ministra dopravy a výstavby 

C.1. negociovať s Európskou komisiou návrh Strategického plánu rozvoja dopravy SR do roku 2030,
C.2. poskytnúť Európskej komisii potrebné dodatočné informácie a zrevidovať Strategický plán rozvoja dopravy SR do roku 2030 na základe pripomienok Európskej komisie vznesených v rámci procesu posudzovania splnenia ex ante kondicionalít;
D. odporúča

podpredsedovi vlády a ministrovi vnútra
predsedom samosprávnych krajov
predsedovi Združenia miest a obcí Slovenska
prezidentovi Únie miest Slovenska 

D.1. v spolupráci s ministrom dopravy a výstavby postupovať pri ich aktivitách v súlade so strategickými zásadami a opatreniami, ktoré sú definované v Strategickom pláne rozvoja dopravy SR do roku 2030 vrátane zabezpečenia tvorby Plánov udržateľnej mobility;
E. zrušuje

E.1. úlohu v bode B.1. uznesenia vlády SR č. 311 z 25. júna 2014 – uplatňovať pri návrhu rozpočtu verejnej správy na roky 2015 až 2020 zabezpečenie finančných prostriedkov v štátnom rozpočte na rozvoj a údržbu dopravnej infraštruktúry a rozvoj verejnej osobnej a nemotorovej dopravy.
Vykoná:
minister dopravy a výstavby 

Na vedomie:
podpredseda vlády a minister vnútra

minister financií

predsedovia samosprávnych krajov

predseda Združenia miest a obcí Slovenska

prezident Únie miest Slovenska

